
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 186
                                                          din 29 octombrie 2015
      privind preluarea unor contracte de închiriere

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23578/12.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile unor persoane fizice adresate Municipiului Sighişoara cu referire la preluarea unor contracte de închiriere a unor terenuri, ca urmare a dobândirii în proprietate a construcţiilor edificate pe acestea;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 23577/12.10.2015, prin care se propune preluarea contractelor de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
      HOTĂRĂŞTE:

Art. 1. (1) Se aprobă preluarea, începând cu data de 01.11.2015, a contractului de închiriere nr. 51/2000, aşa cum a fost modificat şi completat prin actele adiţionale nr. 1/2005, nr. 2/2010 şi nr. 3/2014, având ca obiect terenul ocupat de construcţia - garaj, situat în Municipiul Sighişoara, str. Târnavei f. nr., în suprafaţă de 20,00 mp., de către BĂRBAT VASILICA şi BĂRBAT ANTONELA - GABRIELA, întrucât acestea au dobândit dreptul de proprietate asupra construcţiei – garaj, ca urmare a efectuării succesiunii după chiriaşul terenului, BĂRBAT AUREL, care a decedat la data de 01.08.2015 şi ulterior a partajului cu privire la acest garaj. 

(2) Chiria va fi cea stabilită prin contractul de închiriere şi va fi indexată cu indicele de inflaţie anual.
(3) Clauzele contractuale din contractul de închiriere nr. 51/2000, aşa cum a fost modificat şi completat prin actele adiţionale nr. 1/2005, nr. 2/2010 şi nr. 3/2014, îşi menţin valabilitatea între Municipiul Sighişoara şi BĂRBAT VASILICA şi BĂRBAT ANTONELA - GABRIELA.

Art. 2. (1) Se aprobă preluarea, începând cu data de 01.11.2015, a contractului de închiriere nr. 5/3005/2013, având ca obiect terenul aferent imobilului (casă şi teren în suprafaţă de 58 mp.), situat în Municipiul Sighişoara, str. Tăbăcarilor, nr. 11, în suprafaţă de 123,00 mp., cu destinaţia de teren curţi - construcţii (40 mp.) şi grădina intravilan (83 mp.), aferent imobilului (casă, curte cu 58 mp.), de către LAURENŢIU DANIELA IOANA, întrucât aceasta a dobândit în proprietate imobilul (casă şi teren în suprafaţă de 58 mp.).

(2) Chiria va fi cea stabilită prin contractul de închiriere şi va fi indexată cu indicele de inflaţie anual.
(3) Clauzele contractuale din contractul de închiriere nr. 5/3005/2013, îşi menţin valabilitatea între Municipiul Sighişoara şi LAURENŢIU DANIELA IOANA.

Art. 3. (1) Se aprobă preluarea, începând cu data de 01.11.2015, a contractului de închiriere nr. 372/2005, aşa cum a fost modificat şi completat prin actele adiţionale nr. 1/2009 şi nr. 2/2014, având ca obiect terenul aferent construcţiei – apartamentul nr. IV, situat în Municipiul Sighişoara, str. Şt. O. Iosif nr. 45, în suprafaţă indiviză de 133,00 mp. (curte – 33 mp. şi grădină – 100 mp.) din terenul în suprafaţă totală de 1036 mp., de către PAZSINT ANIKO, întrucât aceasta a dobândit prin cumpărare construcţia – apartamentul nr. IV, de la actualul chiriaş al terenului, DRAGOŞ EMIL şi coproprietara Neagu Emilia.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.
(3) Clauzele contractuale din contractul de închiriere nr. 372/2005, aşa cum a fost modificat şi completat prin actele adiţionale nr. 1/2009 şi nr. 2/2014, îşi menţin valabilitatea între Municipiul Sighişoara şi PAZSINT ANIKO.

Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Biroul Juridic din cadrul Municipiului Sighişoara.

Art. 5. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Bontea Adrian
  Contrasemnează/Avizat pentru legalitate

           SECRETAR,



            Anca Bizo  
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  7 ex. Direcţia Administrarea Patrimoniului;
  1 ex. Direcţia Economică;

  1 ex. Biroul Juridic.
15 ex.
A.B.
